Mu armsaim maakoht, kus mu hing  taas tõusis vaimustusetulle,  kus laulumuusa ilmus mulle,  mind köitsid vein ja piduring!  On mulle armsad täied sõõmud,  see kõik, mis kaunist noorust seob,  need tudengite hoogsad peod,  kõik elu vahelduvad rõõmud,  tõekspidamiste priius, jõud  ja üllad püüded, teadmisjanu,  mis viib meid avastuste manu,  see vaeka mõtte vaba sõud,  filistreid saatev halvakspanu.  Siin enda saatust loome me,  siin keegi geeniust ei teota,  Ei Jeesu nimel teda seota  siin kroonuvõimu sambale!  Priid, reipad tervitused sulle,  mu armsaim maakoht, kus mu hing  taas tõusis vaimustusetulle,  kus laulumuusa ilmus mulle,  mind köitsid vein ja piduring!